section_heading: Izbijanje rata
paragraph_text: Dva dana nakon proglašenja neovisnosti u Sloveniji je izbio kratkotrajni rat (od 27. lipnja do 6. srpnja) u kojemu su mjesne jedinice JNA, popunjene uglavnom ročnim vojnicima, ušle u sukob s malom slovenskom vojskom kojom je zapovijedao Janez Janša kako bi spriječili neovisnost te republike. Još 1990, JNA je pokušala razoružati slovensku Teritorijalnu obranu, ali je uspjela pokupiti samo 40 do 60 % oružja. Ovaj čimbenik što JNA nije uspjela razoružati TO Slovenije, znatno je pridonio uspjehu slovenske obrane. Tezu se uzima u razmatranje, ostavi li se po strani tezu u kojoj su Slovenija i Srbija preko JNA inscenirale rat da bi isprovocirale hrvatski odgovor, što bi dalo povod i „opravdanje” JNA za napadanje gotovo nenaoružane Hrvatske, kojoj međunarodna diplomacika nije bila sklona niti pokazovala veliko razumijevanje te ju zauzeti, a Slovenci bi zauzvrat mogli napustiti Jugoslaviju bez problema. Hrvatska je nemarom, neznanjem, nesposobnošću, moguće i izdajom nekih visokih dužnosnika ostala bez oružja svoje TO kad ju je JNA razoružala.